****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

## pentru stabilirea unor măsuri privind salarizarea personalului din cadrul Aparatului de specialitate al Primarului Municipiului Târgu Mureş şi din serviciile publice din subordine

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 4677 din 19.01.2022 iniţiat de Primar prin Direcţia proiecte cu finanțare internațională, resurse umane, relații cu publicul și logistică, pentru Proiectul de hotărâre privind stabilirea unor măsuri privind salarizarea personalului din cadrul Aparatului de specialitate al Primarului Municipiului Târgu Mureş şi din serviciile publice din subordine
2. Raportul Comisiilor de specialitate din cadrul Consiliului local municipal Târgu Mureş
3. Avizul favorabil al Direcției economice
4. Avizul favorabil al Direcției juridice, Contencios Administrativ și Administrație Publică Locală

**În conformitate cu prevederile:**

* art. I, alin.(1), alin.(2), alin.(5), alin.(6), din Ordonanța de urgență a Guvernului nr.130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative,
* În conformitate cu prevederile art.11, alin. (1) – (4) coroborate cu cele ale art. 38, alin. (3), lit. „e” și „f” din Legea nr.153/2017 privind salarizarea personalului plătit din fonduri publice, cu modificările şi completările ulterioare,
* art. 11 alin. 1 din Lege-Cadru Nr. 153/2017 din 28 iunie 2017 privind salarizarea personalului plătit din fonduri publice cu modificările și completările ulterioare,
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare
* art. 129 alin. (1), alin. (14), art. 196, alin. (1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

**Art. 1** Prin derogare de la dispoziţiile Hotărârii Consiliului Local al Municipiului Târgu Mureş nr. 298/23.11.2017, privind stabilirea unor măsuri de punere în aplicare a prevederilor art. 2 din Hotărârea Consiliului Local al Municipiului Târgu Mureş nr. 223/27.07.2017, privind stabilirea salariilor de bază pentru funcţiile publice şi posturile de natură contractuală din cadrul familiei ocupaţionale ”Administraţie” din Aparatul de specialitate al primarului Municipiului Târgu Mureş şi din serviciile publice, pentru perioada de incidență a dispozițiilor art. I alin. (1) și alin. (2) din Ordonanța de Urgență a Guvernului nr. 130/2021, privind unele măsuri fiscal-bugetare, prorogarea unor termene, precum și pentru modificarea și completarea unor acte normative, începând cu drepturile aferente lunii ianuarie 2022, salariile lunare corespunzătoare salariilor de bază pentru funcţiile publice şi contractuale prevăzute în Hotărârile Consiliului Local al Municipiului Târgu Mureş nr. 298/23.11.2017 şi nr. 356/19.12.2017, se menţin la nivelul aferent lunii decembrie 2021.

**Art. 2** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția proiecte cu finanțare internațională, resurse umane, relații cu publicul și logistică - Serviciul salarizare și resurse umane.

**Art. 3** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică Direcției proiecte cu finanțare internațională, resurse umane, relații cu publicul și logistică și Direcției economice.

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A (nu produce efecte juridice)\***

**JUDEŢUL MUREŞ**

**Direcţia proiecte cu finanţare internaţională,**

**resurse umane, relaţii cu publicul şi logistică**

**Serviciul Salarizare şi Resurse Umane**

**Nr. 4677 din 19.01. 2022**

**INIŢIATOR,**

**PRIMAR,**

**Soós Zoltán**

**REFERAT DE APROBARE**

**Referitor la proiectul de hotărâre pentru stabilirea unor măsuri privind salarizarea personalului din cadrul Aparatului de specialitate al Primarului Municipiului Târgu Mureş şi din serviciile publice din subordine**

Prin dispozițiile art. I alin. (1) din Ordonanța de urgență a Guvernului nr. 130/2021, privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, în anul 2022, începând cu data de 1 ianuarie, cuantumul brut al salariilor de bază/soldelor de funcţie/salariilor de funcţie/indemnizaţiilor de încadrare lunară de care beneficiază personalul plătit din fonduri publice se menţine la acelaşi nivel cu cel ce se acordă pentru luna decembrie 2021 în măsura în care personalul ocupă aceeaşi funcţie şi îşi desfăşoară activitatea în aceleaşi condiţii.

Prin dispozițiile art. I alin. (2) din Ordonanța de urgență a Guvernului nr.130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, în anul 2022, începând cu data de 1 ianuarie, indemnizaţiile lunare pentru funcţiile de demnitate publică şi funcţiile asimilate acestora, prevăzute în anexa nr. IX la Legea-cadru nr. 153/2017, cu modificările şi completările ulterioare, se menţin la nivelul aferent lunii decembrie 2021.

Având în vedere prevederile art. 11, alin. (1) din Legea cadru nr. 153/2017 privind salarizarea personalului plătit din fonduri publice, potrivit cărora, pentru funcţionarii publici şi personalul contractual din cadrul familiei ocupaţionale "Administraţie" din aparatul propriu al consiliilor judeţene şi consilii locale, din instituţiile şi serviciile publice de interes local şi judeţean din subordinea acestora, salariile de bază se stabilesc prin hotărâre a consiliului local/a consiliului judeţean, după caz, au fost aprobate următoarele acte administrative:

* Hotărârea Consiliului Local al Municipiului Târgu Mureș nr. 223/27.07.2017 privind stabilirea salariilor de bază pentru funcţiile publice şi posturile de natură contractuală din cadrulfamiliei ocupaţionale ,,Administraţie,, din Aparatul de specialitate al primarului Municipiului Târgu Mureş;
* Hotărârea Consiliului Local al Municipiului Târgu Mureș nr. 298/23.11.2017 privind stabilirea unor măsuri de punere în aplicare a prevederilor art.2 din H.C.L. nr. 223/27.07.2017 privind stabilirea salariilor de bază pentru funcţiile publice şi posturile de natură contractuală din cadrulfamiliei ocupaţionale ,,Administraţie,, din Aparatul de specialitate al primarului Municipiului Târgu Mureş éi din serviciile publice;
* Hotărârea Consiliului Local al Municipiului Târgu Mureș nr. 356/19.12.2017 privind aprobarea salariilor de bază actualizate pentru funcţiile publice şi contractuale din cadrul familiei ocupaţionale ,,Administraţie,, din Aparatul de specialitate al Primarului Municipiului Târgu Mureş şi din serviciile publice, aprobate prin HCL nr. 298/2017;
* Hotărârea Consiliului Local al Municipiului Târgu Mureș nr. 44/15.02.2018 privind revocarea art. 2 alin.1 din HCL nr. 298/23.11.2017.

În situația în care, prin derogare, în anul 2022, indemnizația viceprimarilor Municipiului Târgu Mureş se menţine la nivelul aferent lunii decembrie 2021, potrivit dispozițiilor art. I, alin.(2) din Ordonanța de urgență a Guvernului nr.130/2021 privind unele măsuri fiscal-bugetare prorogarea unor termene, propunem stabilirea unei măsuri similare și cu privire la salariile stabilite prin HCL nr. 298/2017 și nr. 356/2017.

Având în vedere cele de mai sus, supunem spre aprobare proiectul de pentru stabilirea unor măsuri privind salarizarea personalului din cadrul Aparatului de specialitate al Primarului Municipiului Târgu Mureş şi din serviciile publice din subordine, în anul 2022.

**Șef serviciu SSRU**

**Butiulca Sidonia Meda**

**Aviz favorabil al**

**COMPARTIMENTULUI DE SPECIALITATE**

**Direcţia Juridică, Contencios Administrativ și**

**Administrație Publică Locală- Director executiv**

**Buculei Dianora Monica**

**Aviz favorabil al**

**COMPARTIMENTULUI DE SPECIALITATE**

**Direcția economică - Director executiv**

**Crăciun Ioan Florin \_\_\_\_\_\_\_\_\_\_\_\_\_\_**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**